Adonja

Adonja (hebraisk:  – ʾĂḏōniyyā́hû eller  – ʾĂḏōniyyâ, «Jahve er Herren»)The International Standard Bible Encyclopedia: «Adonijah» var i henhold til Bibelen den fjerde sønn av kong David av Israel, født i Hebron. Hans mor var Haggit.Nettbibelen: Andre Samuelsbok 3,4 

Adonja er beskrevet som en kjekk og skrytende mann, men hans forsøk på å ta tronen gir ingen større forståelse for hans mulige evner. Han hadde tilsynelatende ingen større støtte, verken militært eller hos folket, annet enn de gjester i hans selskap som opportunistisk hyllet ham i hans nærvær, men da de hørte at Salomo var blitt kronet, «skalv [de] av redsel. De brøt opp og gikk hver til sin kant.»Nettbibelen: Første Kongebok 1,49

 Første forsøk på å ta tronen 
Etter at kong David var blitt gammel, og Adonjas eldre brødre Amnon og Absalom var døde, ble Adonja arving til tronen, men Salomo, en yngre bror, ble foretrukket framfor Adonja. Han søkte hjelp hos Joab, Davids nevø og tidligere hærfører, for å få sin fødselsrett. Da David lå på dødsleiet, fikk Adonja proklamert seg selv som konge, «skaffet [han] seg vogn og hester og femti mann som skulle løpe foran ham», men profeten Natan grep inn, og sammen med Batseba fikk han overtalt David til å gi ordre om at Salomo øyeblikkelig skulle bli utnevnt og gitt tilgang til tronen. I redsel for broren og i all hast måtte Adonja søke tilflukt ved tempelalteret.Nettbibelen: Første Kongebok 1,5–53 Da Salomo hørte om dette, sa han: «Oppfører han seg som en pålitelig mann, skal det ikke krummes et hår på hans hode. Men hvis han gjør seg skyldig i noe ondt, skal han dø.» Adonja kunne da gå hjem til seg selv.Nettbibelen: Første Kongebok 1,52–53

 Andre forsøk på tronen 
Adonja, som den eldste sønnen av kongen og etter Davids død, gjorde senere et nytt forsøk på å ta tronen. Først gikk han til Salomos mor Batseba og la fram sin sak, at han var den riktige arvingen, og han ba henne kreve at Salomo skulle gi ham Abisjag fra Sjunem til hustru. Abisjag var Davids frille og den siste kvinne han hadde hos seg. Da Salomo fikk høre at den eldre broren ville gifte seg med Abisjag, sa han: «Be da like godt om kongsmakten for ham! Han er jo min eldre bror, og han har presten Abjatar og Joab, sønn av Seruja, på sin side.»Nettbibelen: Første Kongebok 2,22

Salomo viste da ingen barmhjertighet. Han sendte Benaja, sønn av Jojada, av sted for å forebygge forræderi. Benaja overfalt Adonja og drepte ham. Senere fikk Salomo også henrettet Joab.

 I rabbinsk litteratur 
I henhold til jødiske rabbinere er uttrykket «Han var født nest etter Absalom»Første Kongebok 1,6 benyttet for å indikere at begge disse sønnene av David var av samme type, og at deres handlinger var likeB. B. 109b, Midr. Teh. on ii. 7 ved det faktum at begge søkte tronen, og at begge lot femti mann løpe foran seg. Dette var ikke ordinære løpere, men menn hvor milten var blitt fjernet, og hvor den kjøttfulle fotsålen hadde blitt fjernet, begge deler for å gjøre løpingen lettere.Sanh. 21b; 'Ab. Zarah, 44a Dette hadde uansett ingen nytte for Adonja, da kronen ikke passet ham og kongedømmet var av Herren gitt til hans yngre bror.Jewish Encyclopedia (2002): «Adonijah»

 Andre personer ved navn Adonja 
Adonja er også det norske navnet på to andre personer i Bibelen:

Adonja (hebraisk:  – ʾĂḏôniyyâ), en levitt som var en av dem som ble sendt ut av kong Josjafat for å undervise i Judas byer (2 Krøn 17,8).
Adonja (hebraisk:  – ʾĂḏōniyyâ), en av 44 som beskrives som «folkets ledere» i Nehemja 10,14–27.

 Fotnoter 

 Referanser 

Kategori:Bibelske personer
Kategori:Første kongebok
Kategori:Andre Samuelsbok